OpenLLM-France/wikimedia huggingface dataset:
# Logaritmo nepertar

    Orri hau John Napierrek asmatutako lehen logaritmoei buruz da. e oinarriko logaritmoari buruz irakurtzeko ( $\ln$), joan logaritmo natural orrira.
Logaritmo nepertar eta logaritmo natural terminoak $\ln {\text{ edo }}\log _{e}$adierazteko erabili ohi dira. Hala ere, John Napierrek ez zuen asmatu, ezta inoiz aipatu ere, e oinarriko logaritmorik, baina horrek haren izena hartu zuen. Izan ere, Napierren garaian (XVII. mende hasiera) logaritmoak kalkulatzean ez zen e oinarriaren ideia agertzen. e oinarriaren notazioa 1731ko Euleren lanetatik aurrera hasi zen erabiltzen. "Logaritmo nepertarra" Napierrek hasiera baten zehaztutako logaritmotzan hartzen badugu, naturala (ln) eta nepertarra bi kontzeptu ezberdin dira.
Logaritmo modernoen ikuspuntutik, logaritmo nepertarra honako funtzio hau da:
    $\mathrm {NapLog} (x)={\frac {\log {\frac {10^{7}}{x}}}{\log {\frac {10^{7}}{10^{7}-1}}}}.$
Logaritmoen koefiziente bat denez, hautatutako logaritmo-oinarriak ez dauka garrantzirik. Beraz, ez da oinarri bereziko logaritmoa terminoaren zentzu modernoan.
Honela berridatzi daiteke:
    $\mathrm {NapLog} (x)=\log _{\frac {10^{7}}{10^{7}-1}}10^{7}-\log _{\frac {10^{7}}{10^{7}-1}}x$
eta ondorioz logaritmo zehatz baten funtzio lineala da, eta beraz haren identitateak modernoen oso antzekoak dira.
Logaritmo nepertarra ren eta logaritmo naturalaren arteko erlazioa hurrengoa da:
    $\mathrm {NapLog} (x)\approx 9999999.5(16.11809565-\ln x)$
Eta logaritmo hamartarrarekin honela dago erlazionatuta;
    $\mathrm {NapLog} (x)\approx 23025850(7-\log _{10}x).$

## Ikus, gainera

* Logaritmo
* Logaritmo natural
* Logaritmo hamartar

## Erreferentziak

* Boyer, Carl B.; Merzbach, Uta C. (1991), A History of Mathematics, Wiley, p. 313, ISBN 9780471543978.
* Edwards, Charles Henry (1994), The Historical Development of the Calculus, Springer-Verlag, p. 153.
* Phillips, George McArtney (2000), Two Millennia of Mathematics: from Archimedes to Gauss, CMS Books in Mathematics 6, Springer-Verlag, p. 61, ISBN 9780387950228.
* ↑ (Ingelesez) Larson, Ron; Hostetler, Robert P.; Edwards, Bruce H.. (2008). Essential Calculus Early Transcendental Functions. U.S.A: Richard Stratton, 119 or. ISBN 978-0-618-87918-2..
* ↑ Robin, Wilson. «The story of e»

## Kanpo estekak

* (Ingelesez) Weisstein, Eric W.: "Napierian Logarithm" MathWorld-en.
* Datuak: Q5575737
# Logar probintzia

Logar (Paxtueraz: لوګر, Persieraz: لوگَر) Afganistango 34 probintzietako bat da, herrialdearen ekialdean dagoena. 3.880 km²-ko azalera du eta 2009ko estimazioaren arabera 354.900 biztanle zituen. Hiriburua Pul-i-Alam da.
Biztanle gehienak paxtunak dira (%60) eta gutxiengo tajik eta hazarak daude.

## Erreferentziak

* ↑ World Gazetteer: Afghanistan: Administrative Divisions (population and area)
* ↑ Islamic Republic of Afghanistan Central Statistics Organization (CSO)

## Kanpo estekak

* (Ingelesez) NPS: Logar Province
* Datuak: Q6667298
* Multimedia: Logar Province / Q6667298
# Liubov Xeremeta

Liubov Xeremeta (Lviv, Ukraina, 1980ko urtarrilaren 17a) ukrainar gimnasta artistikoa da, 1996an munduko brontzezko domina lortu zue lurzoru proban.

## Kirolari ibilbidea
### 1996

San Juango (Puerto Rico) Munduko Txapelketan , brontzezko domina eskuratu zuen lurzoru-ariketan, Kui Yuanyuan (urrea) txinatarraren, Gina Gogean errumaniarraren (zilarra) ondoren eta Lavinia Miloşovici errumaniarrekin berdinduta.

## Erreferentziak

* ↑ Ficha. .

## Kanpo estekak

* Datuak: Q16221168
# Liubov Orlova

Liubov Petrovna Orlova, (errusieraz: Любо́вь Петро́вна Орло́ва; Zvenigorod, Errusiako Inperioa, 1902ko urtarrilaren 29a - Mosku, Sobietar Batasuna, 1975eko urtarrilaren 26) sobietar zinemako lehen izar handia izan zen, antzerki aktorea eta abeslaria.
Moskutik gertu dagoen Zvenigoroden jaio zen, nobleziaren familia baten, eta Jaroslavlen hazi zen. Moskuko kontserbatorioan ikasi zuen, baina lanean hasi zen familia mantendu ahal izateko eta ez zen graduatu. 1930an bere senarra zen Andrei Berezin ekonomialaria atxilotu zuten, baina horrek ez zuen bere karrera geldiarazi.
1933an Grigori Alexandrovekin bilera egin zuen, Vesiolie rebiata filmerako aktoreak bilatzen ari zelako, eta berarekin ezkontzeko eskatu zion. Orlovak paper garantzitsua izan zuen komedia honetan, oso famatua SESBen, eta Stalinen gustoko aktore bilakatu zen. Honek "Errusiako aktore ohoretsu" titulua eman zion.
Hurrengo lau urteetan lau sobietar film klasikotan hartu zuen parte: Circus (1936), Volga-Volga (1938), Bide distiratsua (1940), eta Vesna (1947). 1941ean Stalin saria eman ziotean. 1950ean lehen emakumea izan zen SESBeko Herriaren Artista titulua eskuratzen bere zinema lanak zirela eta. Horren ostean antzerkian hasi zen lanean, Juri Zavadskirekin.
3108 Lyubov asteroidea bere omenez izendatu zuten 1972an. Jugoslavian 1976an eraikitako barku sobietar batek ere bere izena zuen, Antartida eta Artikora hainbat espedizioetan erabilia.
* Datuak: Q236229
* Multimedia: Lyubov Orlova / Q236229
# Liubov Popova

Liubov Sergeievna Popova (errusieraz: Любо́вь Серге́евна Попо́ва; Ivanovskoie, Errusia, 1889ko maiatzaren 6a/apirilaren 24a - 1924ko maiatzaren 25a) errusiar abangoardiako artista (kubista, suprematista eta konstruktibista), margolari eta diseinatzailea izan zen.

## Biografia

Familia aberats eta kultu batean sortua, Popovak marrazketa eskolak hartu zituen 11 urte zituenetik; ondoren, 18 urterekin Stanislav Zhukovskyrekin ikasten hasi zen. 1908an, Constantin Youon eta Ivan Dudinen tailerrera batu zen. Bereziki antzinako ikono errusiarrengatik interesatzen da, Giotto, eta, orokorrean, XV. eta XVI. mendeetako italiar margolariengatik. 1909an Kievera joan zen, gero 1910ean, Pskov eta Novgorodera. Hurrengo urtean, San Petersburgora joan zen ikonoak ikastera. 1912an, Moskuko La Tour tailerrean lan egin zuen Ivan Aksenov eta Vladimir Tatlinekin.
1912-1913an, Nadejda Oudaltsovarekin ikasi zuen Parisen, non Alexander Archipenko eta Ossip Zadkine ezagutu zituen. 1913an Errusiara itzuli zenean, Tatline, Udaltsova eta Vesnine anaiekin lan egin zuen. 1914an, Frantziara eta Italiara itzuli zen kubismoarekin eta futurismoarekin topo egiteko.
Gaixotu eta 35 urte zituela hil zen, 1924ko maiatzaren 25ean.

## Lanak

Bere lehen lanak, 1908 eta 1912 artean, paisaia-pintura eta giza irudien marrazkiak izan ziren. 1913tik 1915era arte, biluziak eta erretratu kubofuturistak margotu zituen, natura hil batzuk collage teknikarekin eta erliebearen erabilerarekin (eskultura-pintura), margotutako gutunak eta askotariko materialak.

## Kanpo estekak

* Datuak: Q259594
* Multimedia: Lyubov Popova / Q259594
# Liubov Jegorova

    Artikulu hau eskiatzaileari buruzkoa da; dantzaria gaitzat duena beste hau da: «Liubov Jegorova (dantzaria)»
Liubov Ivanovna Jegorova (errusieraz: Любовь Ивановна Егорова; Seversk, Sobietar Batasuna, 1966ko maiatzaren 5a) errusiar iraupen-eskiatzaile ohia da. Txapeldun olinpikoa, munduko txapelduna eta Munduko Koparen txapelduna izandakoa da. Errusiako Federazioaren Heroia titulua du.

## Nazioarteko palmaresa
### Olinpiar Jokoak

* 9 domina – (6 urrezkoak, 3 zilarrezkoak)
| Urtea | Adina | 5 km | 10 km | 15 km | Jazarpena | 30 km | Esprinta | 4 × 5 km  erreleboak |
| 1992 | 25 | 01 ! | N/A | 02 ! | 01 ! | 02 ! | N/A | 01 ! |
| 1994 | 27 | 01 ! | N/A | 02 ! | 01 ! | 5 | N/A | 01 ! |
| 2002 | 35 | N/A | 5 | — | — | — | 11 | — |

### Munduko Txapelketak

* 6 domina – (3 urrezkoak, zilarrezko 1, 2 brontzezkoak)
| Urtea | Adina | 5 km | 10 km | 15 km | Jazarpena | 30 km | 4 × 5 km  erreleboak |
| 1991 | 24 | 5 | 8 | 11 | N/A | 01 ! | 01 ! |
| 1993 | 26 | 02 ! | N/A | 15 | 03 ! | 03 ! | 01 ! |
| 1997 | 30 | DSQ | N/A | 6 | DNS | — | — |

### Munduko Kopa
#### Denboraldiak

* Garaipen bat
| Denboraldia |
| Denboraldia | Diziplina |
| 1993 | Absolutua |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q239998
* Multimedia: Lyubov Ivanovna Egorova / Q239998
# Liubei barrutia

Liubei barrutia (txinera tradizionalez: 柳北区) Txinako barruti bat da, Liuzhou barruan. Azken zentsuaren arabera 484.765 biztanle zituen 301.27 azaleran banatuta.

## Kanpo estekak

* Datuak: Q1201560
* Multimedia: Liubei District / Q1201560
# Lizinio

Flavio Galerio Valerio Liziniano Lizinio (latinez: Flavius Galerius Valerius Licinianus Licinius; Mesia Garaia, c. 250 - Tesalonika, 325) erromatar enperadorea izan zen 308tik 324 arte.
Dazian jaioa, familia xume batean, Galerio adiskiderekin joan zen Pertsiara 297an. Severo II.aren heriotzaren ondoren, Galeriok Lizinio enperadore izendatu zuen 308ko azaroaren 11n. Iliria, Trazia eta Panonia probintziak jaso zituen haren agindupean.
313ko martxoan Konstantinoren arrebaordearekin ezkondu zen. Horrekin batera Milango Ediktua plazaratu zen. Honi esker, kristauei bahitutako ondasunak bueltatzen zitzaizkien. Apirilaren 30ean, Liziniok Maximino Daia garaitu zuen. Honela, Lizinio ekialdeko buru nagusia bilakatu zen. Konstantino mendebaldeko bakarra zen jada.
314an, Konstantinoren aurka jokatu zuen Liziniok, eta gerra piztu zen berriro. Liziniok porrota ezagutu zuen 314an eta 316an, Valerio Valente aldi bereko enperadorea hartu zuenean. Nolanahi ere, bakea sinatu zuten bi aldeek eta Liziniok ekialdeko burua izaten jarraitu ahal izan zuen.
324an, Konstantinok, kidearen bizioak eta adina ikusita, gerra deklaratu zion. Uztailaren 3an Hadrianopolisko guduan menderatu zuen Lizinio, eta Bizantzio hirian itxi zuen. Porrot batzuen ostean, amore behar izan zuen Liziniok. Tesalonikan atxilotuta, ihes egiten lortu zuen. Barbaroak haren alde ekartzen ari zela Konstatinok hilarazi zuen Martiniano aldi bereko enperadorearekin batera.

## Genealogia

Zuhaitz genealogikoa :
Lizinio
Lizinio II.a :
* Datuak: Q184549
* Multimedia: Licinius / Q184549
# Liziera

Liziera hego-mendebaldeko Anatolian zegoen Liziako hizkuntza hila da.

## Hedapena

Lizia egungo hegoaldeko Turkian dauden Antalya eta Fethiye hirien arteko eskualdea izan zen, eta batez ere Fethiyeko badia eta Antalyako golkoaren arteko mendiak. Antzinako Egiptoko agiriek Lukka zioen eskualdeari eta gertuko Likaoniako Itsasoko herrien artean kokatzen zuten.

## Sailkapena

Liziera anatoliar hizkuntzen luviterazko multzoan zegoen indoeuropar hizkuntza izan zen. Multzoan luviteraz gain, kariera, sidetiko eta pisidiera ere baziren.

## Erreferentziak

* ↑ 47. araua - Hizkuntza hilak eta klasikoak. Euskaltzaindia (Noiz kontsultatua: 2012-11-3).
* ↑ Adiego, I.J.. (2007). Greek and Lycian. in: History of Ancient Greek From the Beginning to Late Antiquity. Cambridge University press, 763 or. ISBN 0-521-83307-8...

## Kanpo estekak

* Datuak: Q35969
# Lizio

Lizio (bretainieraz Lizioù) Bretainiako Morbihan departamenduko udalerri bat da.

## Kanpo estekak

* Datuak: Q70446
* Multimedia: Lizio / Q70446
# Lizine

Lizine Frantziako udalerria da, Doubs departamenduan dagoena, Franche-Comté eskualdean. 2013an 85 biztanle zituen.

## Demografia
### Biztanleria

2007an Lizine udalerrian erroldatutako biztanleak 95 ziren. Familiak 36 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 64 etxebizitza zeuden, 42 familiaren etxebizitza nagusia ziren, 17 bigarren erresidentzia ziren eta 5 hutsik zeuden. 63 etxeak ziren eta 1apartamentu bat zen. 42 etxebizitza nagusietatik 34 bere jabearen bizilekua ziren, 1 alokairuan okupaturik zegoen eta 7 doan lagata zeuden; 3 etxek bi gela zituzten, 3 etxek hiru zituzten, 8 etxek lau zituzten eta 28 etxek bost zituzten. 37 etxek euren parking plaza propioa zuten azpian. 16 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lizine udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 8 |
| 4 | 75-79 | 4 |
| 0 | 70-74 | 0 |
| 0 | 65-69 | 0 |
| 8 | 60-64 | 0 |
| 8 | 55-59 | 4 |
| 0 | 50-54 | 0 |
| 0 | 45-49 | 4 |
| 8 | 40-44 | 0 |
| 0 | 35-39 | 0 |
| 4 | 30-34 | 8 |
| 4 | 25-29 | 0 |
| 0 | 20-24 | 4 |
| 0 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 35 aktiboak ziren eta 13 inaktiboak ziren. 35 pertsona aktiboetatik 33 lanean zeuden (17 gizon eta 16 emakume) eta 2 langabezian zeuden (1 gizon eta 1 emakume). 13 pertsona inaktiboetatik 7 erretiraturik zeuden, 3 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2000. urtean Lizine udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q908595
* Multimedia: Lizine / Q908595
# Lizinio II.a

Lizinio II.a edo Lizinio Junior edo Lizinio Zesar (latinez: Valerius Licinianus Licinius; 315eko uztaila/abuztua - Pula, 326) Erromatar Inperioko zesarra izan zen 317tik 324ra.
Lizinioren semea eta Konstantzio Klororen biloba izan zen. 317ko martxoaren 1ean, zesarren maila inperialera igo zen, bere aita eta Konstantinoren arteko akordioaren bidez. Egun berean, Krispo eta Konstantino II.a zesar ere izendatu zituzten. Lizinio II.ak 324ra arte mantendu zuen maila, bere aitak boterea izan zuen bitartean. Kontsul ere izan zen 319 eta 321 urteetan.
Lizinio II.ak bere maila galdu zuen bere aitak gerra zibilean galdu ondoren, eta bi urte geroago exekutatu zuten.

## Genealogia

Zuhaitz genealogikoa :
Lizinio
Konstantzio Kloro
Lizinio II.a
Flavia Julia Constantia
Flavia Maximiana Teodora :

## Kanpo estekak

* Datuak: Q166731
* Multimedia: Licinius II / Q166731
# Loaldiaren Katedrala (Mosku)

Loaldiaren Katedrala (errusieraz: Успенский собор, translit.: Uspenski sobor), Jasokundeko Andre Mariaren Katedrala edo Jasokundearen Katedrala Moskuko Kremlinean dagoen harri zuriz eta adreiluz eraikitako katedrala da. Katedralen plazaren iparraldeko zatia edertzen du. Aristoteles Fioravanti arkitekto italiarrak 1475 eta 1479 artean eraiki zuen, Ivan III.a Errusiakoak hala eskatuta.

## Historia

Bere eraikuntza, Errusiako Estatu zentralizatuaren eraketaren garaikoa da, Ivan III.a Errusiakoak, Moskovia, tataro-mongoliar zapalkuntzatik askatu ondoren, nazioarteko harremanen esparruan bete-betean sartu zenean.
Loaldiaren katedrala, 1475-1479 urteen artean eraiki zuten, 1326ko tenplu zaharra egon zen tokian. Lehenengo tenplua Ivan I.a Moskukoaren garaian eraiki eta bere hondamendi egoeragatik eraitsi zuten.
Moskuko lehen tenplu metropolitarra sortzeko, Vladimirreko Loaldiaren katedrala zaharra eredu izan zen, eta, beraz, Moskuren jarraipena nabarmendu nahi zen Errusiako lurraldeko gune politiko zaharrenetako batekin alderatuta. Katedralaren hormak landutako harri zurizkoak dira, eta gangak eta kupulen teilatuak adreiluzkoak.
Elizaren hegoaldeko, mendebaldeko eta iparraldeko fatxadak arku bat osatzen duten zutabetxoekin apainduta daude erdi parean. Katedraleko sarrerak hormaren lodieran sartzen diren atariak dira. Urrezko bost kupula daude katedralaren gainean.
1514an, urtaroetan agertzen denez, Moskovia zaharreko pintura-inspiratzaile onenek pintzelkada freskoz apaindu zuten katedrala.
Jasokundearen Katedrala Errusiar Tsarerriaren tenplu nagusia izan zen, errusiar estatu zentralizatuaren boterearen eta handitasunaren adierazgarri. Han egiten zituzten zeremonia nagusi guztiak, eta Estatuaren xedapenak argitaratzen ziren. Katedralean zinak, errusiar tsarren tronuratzea eta enperadoreen koroatzea ospatzen zituzten. Bertan, Ivan IV.a errusiar tsar titulua jaso zuen lehena izan zen.
Jasokundearen Katedrala Moskuko metropolitarren eta aitalehenen panteoia izan zen. Metropolitarren hilobiak, Petri metropolitarretik (1326) Adrian patriarkaraino (1700) tenpluaren hormetan zehar daude.

## Erreferentziak

* ↑ Crummey, Robert O.. (1996). The formation of Muscovy: 1304 - 1613. (7. argitaraldia) Londres: Longman ISBN 9780582491533..
* ↑ Freeze, Gregory L.. (2009). Russia: a history. (3. argitaraldia) Oxford New York: Oxford university press, 22 or. ISBN 9780199560417..

## Kanpo estekak

* Datuak: Q748910
* Multimedia: Assumption Cathedral in Moscow / Q748910
# Loanda

Loanda Brasilgo udalerri bat da, Paraná estatuan kokatua. 23.225 biztanle ditu 722,496 km²ko eremuan.

## Ikus, gainera

* Paraná

## Kanpo estekak

* Datuak: Q1804157
* Multimedia: Loanda / Q1804157
# Loango

Loango izan daiteke:
* Loango, Kongoko Errepublikako herria
* Loango Parke Nazionala, mendebaldeko Gabongo naturagune babestua
* Petit Loango, Gabongo herria
* Loangoko Erresuma, mendebaldeko Afrikako estatu prekoloniala
* Loango, Alabamako herria
# Loachapoka (Alabama)

Loachapoka Alabamako herri bat da. Lee konderrian kokatua dago. 2010ean 180 biztanle zituen, 61,0 kilometro koadrotan banatuta.

## Ikus, gainera

* Lee konderria

## Kanpo estekak

* Datuak: Q67716
* Multimedia: Loachapoka, Alabama / Q67716
# Loaldiko apnea

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Loaldiko apnea arnas aparatuaren gaixotasuna da, izatez lepo aldean dagoen butxadura batek sortutakoa eta pazientea lo dagoenean gertatutakoa. Gutxi atzemandako eritasuna da, epe luzean ondorioak eduki ditzakeena zirkulazio-aparatuan.

## Sintomak

* Zurrunga: Lo bitartean egindako soinu zakarrak dira.
* Apneak: arnasaren etenak dira, segundo batzuetan iraun dezaketenak.
* Hipersomnia: Gehiegizko logura da, egunean zehar agertzen dena.
* Beste batzuk: Goizeko buruko mina, lo faltaren sentsazioa, bat-bateko esnatzeak ("arousals").

## Diagnostikoa

Neumologia eta Neurofisiologia espezialitateak elkarlanean ibiltzen dira diagnostikoaren orduan, kasu batzuetan ORLkoekin batera.
Alde batetik, arnas poligrafiek lo egin bitartean arnas funtzioa aztertzen dute. Bestetik, polisomnografiek arnasa eta burmuinaren aktibitatea erregistratzen dituzte, azken hau EEG edo entzefalogramaren bidez.

## Tratamendua

Neurri orokorrak hartu behar dira gaixotasuna sendatzen laguntzeko, hala nola pisua galtzea, alkohola ekiditea eta ohean jarrera aldatzeko aholkuak.
Bestela, CPAP ("Continuous Positive Airway Pressure") izeneko makina erabiltzen da, lo bitartean haizea arnasbideetan presio positiboarekin sartzen duena.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q213600
* Multimedia: Sleep apnea / Q213600
# Loa loagatiko infekzio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Loa loagatiko infekzioa edo loiasia Loa loa izeneko nematodoek gizakiarengan eta beste ornodunengan sortzen duten gaixotasun parasitarioa da. Aukerako tratamendua dietilkarbamazina da.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Etorkin Helduaren Osasun Laguntzarako Gomendioak. Eusko Jaurlaritza / Osasun Saila 2008ko Urtarrila, 45-46 or..

## Kanpo estekak

* Datuak: Q1760607
* Multimedia: Loa loa filariasis / Q1760607
# Loami (Illinois)

Loami Illinoiseko herri bat da. Sangamon konderrian kokatua dago. 2010ean 745 biztanle zituen, 2,71 kilometro koadrotan banatuta.

## Ikus, gainera

* Sangamon konderria

## Kanpo estekak

* Datuak: Q2672091
# Loami udalerria, Sangamon konderria (Illinois)

Loami udalerria Ameriketako Estatu Batuetako Illinois estatuko udalerri bat da, Sangamon konderrian. Azken zentsuaren arabera 1.109 biztanle zituen, 21.16 milia karratu (54.8 km$^2$) eremuan.

## Ekonomia

2020ko zentsuaren arabera, Loami udalerrian 429 etxebizitza zeuden. Per capita diru-sarrerak 25.239 estatubatuar dolar ziren.

## Kanpo estekak

* Datuak: Q6663448
# Loam

Loam-a harri sedimentario mota da, garau soltez osatua eta buztin, lokatz eta hare partikula kopuru orekatu batez osatua dago.
Egitura aldetik, loam-zko lurrak iragazgaitz samarrak dira eta ura errez atxikitzen dute, izan ere, hareadun lur hutsak baino osagai gehiago dituzte.

## Kanpo estekak

* Datuak: Q1131303
* Multimedia: Loam / Q1131303
# Loamneș

Loamneș Errumaniako udalerri bat da, Sibiu konderrian. 2.562 biztanle ditu, 96,6 kilometro koadroko azaleran banatuta.

## Herriak

Udalerrian honako herriak daude:
Loamneș $^{(en)}$ Alămor $^{(en)}$ Armeni $^{(en)}$ Hașag $^{(en)}$ Mândra $^{(en)}$ Sădinca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5066037
* Multimedia: Loamneș, Sibiu / Q5066037
# Lukainka

Lukainka zerri haragiaz egiten den hestebete luze eta mehea da. Iberiar Penintsulan jatorria du eta hainbat herrialdetan egiten dute, Amerika osoan eta Filipinetan. Euskal Herrian Iruñerrikoa ospetsua da, tomate saltsan jaten dena.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q3259068
* Multimedia: Longaniza / Q3259068
# Lukania

Lukania (italieraz eta latinez: Lucania; antzinako grezieraz: Λευκανία) hegoaldeko Italiako eskualdea izan zen, Tirreniar itsasotik Tarentoko golkoraino zegoena. Iparraldean Campania, Samnio eta Apulia eta hegoaldean (istmo txiki batez loturik) Bruttium zituenez, egungo Basilicatan (tartean Salernoko probintziaren gehiena eta Cosenzako probintziaren zati bat) zegoen.

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.

## Kanpo estekak

* Datuak: Q1131978
* Multimedia: Lucania / Q1131978
# Lukas (Ebanjelaria)

Lukas ''Ebanjelaria'' Sirian jaio zen, tradizioaren arabera (Antiokian seguru asko), eta osagilea zen ogibidez. Pablo santuaren laguna izan zen, eta hura izan zen Lukasen gidari espirituala, Tertulianoren arabera.
Geroagoko tradizio baten arabera, aldiz, Kristoren hirurogeita hamabi ikasleetako bat izan zen, eta Emausena ere bai. Hirugarren Ebanjelioa eta Apostoluen Eginak idatzi zituen.
Margolari eta sendagileen patroia da. San Lukasen jaieguna urriaren 18a da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q128538
* Multimedia: Luke the Evangelist / Q128538